google/wiki40b huggingface dataset:
Storsmellere

Utseende

Middelsstore til ganske store, nokså brede smellere. Antennene er gjerne sagtakkede, pronotum hvelvet med rundede sider, gjerne kledt med korte, mørke, oppstående hår. Dekkvingene er ofte mer eller mindre rødlige.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter.
Gruppen Agriotini har larver som lever i jorda og noen kan gjøre betydelig skade på planterøtter.
Eudicronychus

Utseende

Middelsstore (ca. 8 - 23 millimeter), avlange, brunrøde til svarte smellere med sagtakkede antenner, kan være kamformede hos hannene. Kroppen er nokså tett kledt med korte hår. Pronotum er trapesformet med spisst tilbaketrukne bakhjørner. Dekkvingene har markerte punktrader.

Utbredelse

Slekten er vidt utbredt i Afrika.
Hildreths-indikasjon

En Hildreths-indikasjon (engelsk, Hildret's sign) er en undersøkelsesmetode som kan bidra til å differensiere en glomustumorer (eller glomangioma) og  hemangiopericytomer (en type bløtvevskreft) fra andre funn fra undersøkelser, som kan forveksles. Metoden ble beskrevet for første gang i 1970.
Chip (båt)

Chip er det innfødte ainu-folkets betegnelse på båtene de benyttet som fiskebåter fram til begynnelsen på det tjuende århundre i det nordlige Japan, spesielt fra den store øya Hokkaido.
Ainuene hadde en meget aktiv maritim kultur som nå er forsvunnet. Den var meget viktig ettersom fisk som laks utgjorde en betydelig del av deres næringsgrunnlag, og ainu-samfunnet opplevde hungersnød hver gang fisket uteble. Laksefisket var så viktig at deres ord for fisk, «chep», kom fra ordet «chi-ep», som betyr mat, og fiskebåtene ble betegnet som «chip».
Den vanlige båttypen for Ainu-folket var stokkebåter, som ikke var annet enn uthugde stokker, som ble bearbeidet til kanoer.
Kvitgran

Hybrider

Habitatet dens er helst fuktig og næringsrik jord. Den kan trolig krysse seg med både sitkagran, vanlig gran og med engelmannsgran (Picea engelmannii). Når kvitgran krysses med sitkagran, framstår hybriden Lutsigran (Picea glauca × sitchensis), som er høyt skattet i skogdrift og mye plantet i Norge, særlig i Nord-Norge hvor den har fortrengt tidligere løvskog.
Boksing under Panamerikanske leker 1983

Boksing under Panamerikanske leker 1983. Boksing var en av flere sporter i de niende Panamerikanske leker som ble arrangert i Caracas i Venezuela fra 14. til 29. august 1983. Det var totalt 11 vektklasser og Cuba ble beste nasjon med åtte gullmedaljer foran USA med to.
Rasht

Rasht (persisk: رشت‎)  er hovedstaden i Gilan-provinsen i det nordvestre Iran. Den er et betydelig handelssenter mellom Kaukasus, Russland og Iran gjennom sin havn Bandar-e Anzali. Rasht er også et betydelig turistsenter.
I 1991 hadde byen er befolkning på 340 637, men det er anslått at den har vokst ca. 500 000 per 2011. Folket snakker gileki, en særskilt dialekt av persisk.

Geografi og klima

Rasht ligger mellom kysten av Kaspihavet og bakkene ved Alborz-fjellrekken på en gren av Sefid Rud. Den er rundt 30 km fra Kaspihavet. Rasht er fuktig, regnfult, og det blåser ofte. En nordvestlig vind blåser fra Kaspihavet mot sørøst. Rasht mottar rundt 1000-1200 mm med årlig nedbør i form av regn. Temperaturen faller sjelden under frysepunktet, og gjennomsnittstemperaturen i 1996 var 20,9°C.
Grunnkretser i Birkenes kommune

Grunnkretser i Birkenes kommune er delområder og grunnkretser som seksjonerer Birkenes kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
«Kursk» (ubåt)

K-141 «Kursk» var en russisk atomubåt av klassen Oscar-II og tilhørte Nordflåten. Hun var døpt etter byen Kursk.
«Kursk» ble bygget 1992 og tjenestegjorde fra desember 1994 til 12. august 2000, da hun under en russisk flåte­oppvisning sank til bunns i Nordishavet etter en eksplosjon ombord. 118 mann omkom. Mange av dem levde i flere timer i en lukket seksjon akter i ubåten, hvor de etterlot seg brev til nære og kjære. I flere dager håpet man å kunne redde besetningen. Ulykken utløste en innenrikspolitisk debatt i Russland, der president Vladimir Putin ble beskyldt for å ligge og sole seg på sitt sommersted i Sotsji i stedet for å be NATO om hjelp til å redde besetningen. Ubåten ble til slutt berget i to etapper, i 2001 og 2002, og de 115 likene som ble funnet fikk en verdig begravelse. Konene til de avdøde har etter russiske standarder fått rekordstore økonomiske erstatninger fra staten.
Den offisielle hovedteorien om hvordan ulykken egentlig foregikk, er at hydrogenperoksid-drivstoffet i en torpedo ved et uhell eksploderte inne i ubåten, noe som startet en brann som to minutter senere fikk de øvrige torpedoene i «Kursk» til å eksplodere.
Fernand Léger

Hans åndelige arv

Léger skrev i 1945 at objektet i moderne maleri må utgjøre hovedsaken, og overskygge subjektet. Hvis, i sin tur, menneskekroppen blir objekt, åpner dette for nye muligheter for den moderne kunstner. Han forklarer i et essay fra 1949 at dette er grunnen til at hans menneskeframstilling er så lite ekspressiv. 
I 1952 fikk hallen til FNs generalforsamling i New York installert to store murbilder.
Musée Fernand Léger ble åpnet i Biot, Alpes-Maritimes,Frankrike i 1960.
Maleriet La femme en rouge et vert ble solgt for 22 407 500 amerikanske dollar i 2003, mens skulpturene har passert 8 millioner dollar.
Henie Onstad kunstsenter har bilder av Léger.
Yaesu

Yaesu er navnet på en amatørradioprodusent. Yaesu ble dannet i 1959 i Japan.
Andre vanlige varemerker for radioamatørutstyr er Kenwood, Sommerkamp, ICOM, med flere.
Produsenter av radioutstyr selger ofte radioutstyr med forskjellige frekvensbånd, modulering og litt forskjellige funksjoner tilpasset flymarkedet, radioamatørmarkedet, maritim VHF, militær og vanlig landmobil bruk (Landmobil bruk omfatter politiradio, helseradio, drosjeradio, bussradioer, entreprenørfirmaer og så videre.) I mange tilfelle kan det sees store likheter mellom modeller med samme størrelse for forskjellige markeder.
Det samme firmaet som produserer Yaesu radioer, markedsfører tilsvarende radiostasjoner for flymarkedet og for landmobil bruk under merkenavnet Vertex Standard.
For maritim VHF selges de under merkenavnet Standard Horizon.
Flavius Valerius Severus

Bakgrunn

Det er lite som er kjent om Flavius Valerius Severus. Han kom fra beskjedne røtter, født ved en ukjent dato en gang på midten av 200-tallet et sted i Illyricum. Han gikk inn i den romerske hæren hvor han gradvis gjorde militære karriere og steg i gradene. Han var en gammel venn og våpenbror av Galerius. Tidlig i sin karriere holdt han en kommando. Da keiser Diokletian i Nicomedeia (i Anatolia) og Maximianus Herculius i Mediolanum (Milano) tok av seg den keiserlige purpurkappen og abdiserte som keisere den 1. mai 305, utnevnte de Konstantius I Klorus og Galerius som augusti (keisere) i sitt sted. Severus og Maximinus II Daia ble opphøyd til cæsar (nestkommanderende). Begge cæsar var fremmet av Galerius og mottok sine utnevnelser fra ham. Konstantius I Klorus og Severus hadde ansvaret for den vestlige delen av Romerriket mens Galerius og Daia kontrollerte dem østlige delen.

Som medkeiser

Galerius håp med at Severus var hans egen håndplukkede mann, kontrollerte han i praksis tre fjerdedeler av imperiet. Da Konstantius I Klorus døde brått sommeren 306 i York i Britannia, utropte hans soldater Konstantius' sønn Konstantin som ny keiser i vest. Det skapte uorden i Galerius' planer, og samtidig var det store misnøye i Italia grunnet det harde skattepresset, og Maxentius, sønn av den avgåtte keiser Maximianus Herculius, og gift med Galerius' datter, utnyttet den italienske misnøyen med å erklære seg selv til keiser i Roma.
Galerius sendte Severus for å slå ned opprøret. Severus marsjerte mot Roma fra Mediolanum (Milano) i spissen for en hær som tidligere hadde tilhørt Maximianus. Maxentius sendte bud til sin far hvor han tilbød han purpurkappen som medkeiser av riket. Maximianus Herculius aksepterte, og da Severus ankom Romas murer, beleiret han byen. Maxentius bestakk hans soldater, og på et felles signal deserterte Severus' soldater og gikk over til opprørslederen. Med noen få gjenværende lojale menn flyktet Severus til Ravenna. Maximianus fulgte etter og forhandlet med den forlatte keiseren. Han lovte Severus at han ville beholde livet om han overga seg og bli behandlet humant. Severus aksepterte og overga seg. Han ble ført til Roma som fange og siden holdt innesperret i Tres Tabernae et stykke utenfor byen. Da Galerius selv invaderte Italia for å bekjempe Maximianus og hans sønn Maxentius døde Severus under uklare omstendigheter. Han ble enten henrettet eller tvunget til å begå selvmord den 16. september 307.
Hotel Rwanda

Handling

Paul Rusesabagina arbeider som vert i et hotell som midt under Folkemordet i Rwanda og tilbyr hundrevis av flyktninger et oppholdssted. Filmen bygger på Rusesabaginas bok An Ordinary Man.

Priser og nominasjone

Den vant publikumsprisen under AFI-festivalen og prisen for beste film ved Golden Satellite Awards.
Xu Shichang

Biografi

Xus hjemstavn var fylket Yinxian (nå distriktet Yinzhou) ved Ningbo i provinsen Zhejiang. Han var Yuan Shikais nærmeste venn.  Han var i en tid guvernør av Mandsjuria og mot slutten av Qing-dynastiet ble han sjef dor generalstaben selv om han var sivilist.  Han fratrådte som statsminister i protest mot Yuans keiserlige ambisjoner sent 1915, men gjenopptok denne stillingwen etter at Yuan oppgav sine planer om å bli keiser.
Hans valg til president ble for det meste arrangert av Duan Qirui og hans militærklikk,  Anhuiklikken. Han ble valgt fordi han var sivilist men samtidig hadde tette bånd til Beiyanghæren og ble oppfattet som nøytral overfor begge dens hovedklikker, Zhiliklikken og Anhuiklikken. Uten å kunne legge eget miklitært press bak sitt sture måtte han spille Duan, Zhilis leder Cao Kun og Fengtians leder Zhang Zuolin mot hverandre for å holde seg ved makten.
Han arrangerte en stor feiring i Beijing for Kinas seier under første verdenskrig den 18. november 1918, og stilte med troppestyrker til den allierte intervensjon i den russiske borgerkrig. Det ble utropt våpenhvile med Sun Yat-sens rivaliserende regjering, og intellektuelle ble inntømmet større frihet. Dette vedvarte helt til det innløp nyheter fra Frankrike om at Duan Qirui hadde lovet tysk territorium i Shandong til  Japan. Dette ble fulgt av store studentprotester (Fjerde mai-bevegelsen), og Xu svarte med massearrestasjoner.  Den kinesiske delegasjonen ble hjemkalt, og Kina nektet å undertegne Versaillestraktaten. Med dette brøt den skjøre borgfreden mellom Zhili- og Anhui-klikken sammen og Duan ble tilført et avgjørende nederlag. Dette innledet krigsherreepoken i moderne kinesisk historie.
Konflikten med Sørkina blusset opp igjen i 1920 og Xu mislykkedes også i å gjenerobre  Mongolia.  Cao Kun, som aldri hadde likt Xu, presset ham ut av prsidentvervet og gjeninnsatte Li Yuanhong.
The Bourne Legacy (film)

Om filmen

Filmen er basert på boken Arven av Eric Van Lustbader. Til tross for at boken er skrevet av en annen forfatter (de originale Bourne-bøkene er skrevet av Robert Ludlum), er den satt i samme univers som Ludlums ikoniske karakter Jason Bourne befinner seg i, selv om Bourne selv ikke er med i fysisk skikkelse denne gangen.

Handling

Etter at Jason Bourne ødela operasjon Blackbriar, bestemmer CIA seg for å kjøre noen av sine andre hemmelige prosjekter, noe som inkluderer å assassinere feltagentene. Imidlertid unnslipper operasjon Outcome-agenten Aaron Cross (Jeremy Renner) døden, og får hjelp av Outcome-forskeren Marta Shearling (Rachel Weisz) til å eksponere CIAs kriminelle handlinger en gang for alle.
NM i troppsgymnastikk 2011 (TeamGym)

NM i troppsgymnastikk 2011 i TeamGym for senior og junior ble arrangert 28. - 29. mai 2011, i Bergen. Arrangør var Salhus Turn.
Konkurranseformen TeamGym betyr at man konkurrerer sammenlagt i frittstående, tumbling og trampett.
Mesterskapet var siste kvalifiseringsrunde for Nordisk mesterskap i troppsgymnastikk 2011 for senior.
Aalestrup

Navn og etymologi

Navnet ble skrevet Allestorp i 1307, etter mannsnavnet Alef og endingen -torp som betyr «liten gård» eller «utflytterbebyggelse».

Geografi og klima

Byen ligger ca 26 meter over havet. Gjennomsnittstemperaturen er 7,4°C, med gjennomsnitt i juli på 16,6°C som den varmeste måneden og -1,8°C i januar som den kaldeste måneden. Gjennomsnittlig nedbør 725 mm. 
Simested Å går rett sør for byen.

Historie

Landsbyen fikk egen jord i 1798 i forbindelse med den udskiftningen som skjedde under landboreformene i perioden 1700-1850. Etter dette skjedde få forandringer fram til 1880-tallet, da landsbyen fikk en mølle i 1882, samt et bakeri, en blikkenslager og et snekkeri. 
I 1893 ble det anlagt en jernbanestasjon her, som ble knutepunkt for Himmerlandsbanene Hobro-Aalestrup-Løgstør og Viborg-Aalestrup. Aalestrup stasjon hadde 6 gjennomgående spor; 3 perrongspor, 2 depotspor og et omløpsspor med stikkspor til tosporet lokomotivstall, dreieskive, vanntårn og kullbinge. I 1894 ble det oprettet en håndverkerforening med 21 medlemmer, og i 1901 talte stasjonsbyen 1 mølle, 2 smeder, 2 bakerier, 3 kjøpmenn, 1 andelsmeieri og 5 fabrikker; øl- og maltfabrik, sagverk, ullspinneri, sementfabrikk og sykkelfabrikken Jyden. Etter dette kom flere virksomheter og institusjoner; realskolen i 1904, bank og trykkeri i 1905, apotek i 1906, eksportslakteri i 1907, elektrisitetsverk i 1912, lystanlegg (park) i 1914-15 og samvirkelag og avholdshotell i 1916. Aalestrup kirke ble bygd i 1908. Cirka 1920 kom også en møbelforretning. 
Folketallet økte også i denne perioden, fra 68 i 1893 til 978 i 1911 og 1312 i 1930. 
Fra slutten av 1950-tallet og til 2007 var maskinfabrikken Derby i drift i Aalestrup, denne lagde vaskemaskiner i starten, og senere frysere og kjøleskap. Aalestrup Varmeværk ble etablert i 1958, og i 1980 ble et av Danmarks første biomasseanlegg, som brukte bark som brensel. Varmeverket bygde også 24.000 m² solcelleanlegg i 2016. 
Aalestrup har ikke lenger noen aktiv jernbane.

Aalestrup i dag

Aalestrup har tre skoler; barneskolen Aalestrup skole, ungdomsskolen Aalestrup realskole og efterskolen Aalestrup Naturefterskole. Aalestrup Idrætscenter og Friluftsbad har to haller. Hotellet heter Hotel Hvide Kro, og idrettssenteret har også et vandrerhjem. 
I sykkelfabrikken Jydens direktørbolig er det i dag et sykkelmuseum. Ned mot elven Simested Å ligger Jydske Rosenpark, som har ca. 20.000 roser fordelt på 225 ulike sorter. Siden 1967 har byen arrangert Knaberfesten, der det bl.a. kåres årets knaberpar (konge og dronning). «Knaber» er den lokale benevnelsen på folk fra Rinds herred. Byens kino heter Knaberscenen, og kan også brukes som teater.
Ochyrini

Utseende

Middelsstore til nokså store (10-40 millimeter), slanke trebukker. Antenner og bein er rødgule, kroppen mer eller mindre brunlig til svart. Antennene er snaut så lange som kroppen. Pronotum er nærmest kuleformet med en skarp pigg midt på hver sidekant, ved roten med en sylindrisk "krage". Dekkvingene er lange og smale, litt innbuktet i midten (timeglass-formede), spissen avrundet.

Levevis

Biologien til gruppen er ukjent.

Utbredelse

Gruppen er utbredt i Australia.
Theatrum Orbis Terrarum

Theatrum Orbis Terrarum («Verdensteateret») er et kartverk av den flamske kartografen Abraham Ortelius som anses for å være det første moderne atlaset. Det ble trykket første gang i Antwerpen den 20. mai 1570 og besto av 70 kart i dobbeltfolio utført i kobberstikk av illustratøren Frans Hogenberg sammen med tekster på totalt 53 ark bundet sammen i bokform. Innen slutten av 1572 kom verket ut i tre latinske utgaver, i tillegg til en hollandsk, en fransk og en tysk utgave.
Ortelius tegnet ingen kart selv; hans arbeid gikk ut på å samle inn allerede eksisterende kart som han så klistret opp på vev, fargela og solgte. Denne virksomheten viste seg å være så lønnsom at den resulterte i flere reiser verden over for å finne de beste karteksemplarene som til slutt ble samlet i Theatrum.
Atlaset henvises ofte til som sammenfatningen av 1500-tallets kartografi. Ortelius føyde til en kildefortegnelse (Catalogus Auctorum) med navnene på de opprinnelige opphavsmennene til kartene, navn som ellers ville vært helt ukjente.
Theatrum ble til på en tid da den europeiske kartproduksjonen flyttet seg fra Italia til Antwerpen der Ortelius var virksom. Flere kartbøker hadde blitt produsert tidligere, mye på grunn av alle de nye oppdagelsene som særlig de portugisiske oppdagelsesreisende gjorde verden over, men disse var av en annen type enn Ortelius' atlas. Ofte besto de av beskrivende tekster eller bare veggkart bundet sammen til samlende verk. Ingen av dem samlet kartene i et likeartet trykkformat der kart og tekst ble forent for å skape en større sammenheng. Ortelius la like stor vekt på alle elementer av kartene og de tilhørende tekstene.
Etter den første utgaven av Theatrum redigerte og utvidet Ortelius atlaset og ga det ut i forskjellige formater frem til sin død i 1598. Totalt ble det gitt ut 25 utgaver i hans levetid. Etter Ortelius' død fortsatte atlaset å komme ut fordi det var etterspurt, og det kom ut frem til 1612. Fra de opprinnelige 70 kartene og 87 tekstene i den første utgaven, vokste den gjennom sine totalt 31 utgaver til å omfatte 183 beskrivelser og 167 kart i 1612.
Human interface guidelines

Human interface guidelines (HIG) er et sett med dokumenter for programvareutvikling som tilbyr anbefalinger til utviklere av applikasjoner. Dokumentenes formål er å forbedre brukeropplevelsen ved å gjøre applikasjonenes grensesnitt mer intuitive, lærbare og konsistentk.  De fleste veiledninger er begrenset til å definere en felles look and feel for applikasjioner i et spesielt skrivebordsmiljø. Veiledningene opplister en spesifikk politikk, som noen ganger er basert på studier av menneske–maskin-interaksjon (brukertesting), men de fleste bygger på konvensjoner som er valgt av utviklere for en spesifikk plattform.
Det sentrale formål med HIG er å skape konsistente erfaringer i et brukermiljø (vanligvis et operativsystem eller skrivebordsmiljø), inkludert applikasjonsprogramvare og andre verktøy. Dette betyr både å anvende samme visuelle design og skape konsistent tilgang til og adferd hos felles elementer i grensensittet – fra enkle elementer som knapper og ikoner opp til mer komplekse konstruksjoner som dialogbokser.
Utviklere kan noen ganger velge å bryte disse anbefalinger dersom veiledningene ikke passer til deres applikasjon, eller brukertesting viser fordelene med å ikke gjøre det. Organisasjonen som utgir HIG kan også holde tilbake applikasjonens nytteverdu.  Brukergrensensittet til Mozilla Firefox går for eksempel imot GNOME prosjektets HIG, noe som er blant hovedargumentene for å bruke Epiphany i stedet for Firefox i GNOME distribution.
Leksikon

Leksikon (fra gresk λεξικόν, ‘ordsamling’), flertall leksikon el. leksika, er oftest et større  oppslagsverk med større eller mindre saksforklaringer.  Historia naturalis (ca. 70 e.Kr.) av Plinius den eldre blir ofte regnet som det første leksikon. Et leksikon vil i dagligtale være det samme som en encyklopedi. 
Innen lingvistikk er leksikon et språks forråd av ordstammer og avledningsformer.
Anderson Valley Brewing Company

Anderson Valley Brewing Company er et bryggeri i Boonville, i Mendocino County, California i USA. Bryggeriet ble grunnlagt i 1987. Sjøl om bryggeriet er et lite bryggeri, er ølet deres å få kjøpt i Skandinavia.
Maskoten deres er en bjørn med horn fra et hjortedyr.
Det mest kjente ølet deres er Barney flats oatmeal stout. Andre øl i deres assortement er Anderson Valley Wild Turkey Bourbon Barrel Stout, Poleeko Pale Ale og Boont Amber.
Bembicinae

Utseende

Middelsstore til ganske store, langstrakte vepser, vanligvis gule og svarte. Mange etterligner stikkvepser (Vespidae). Hodet er mer eller mindre firkantet sett ovenfra, med store fasettøyne og korte antenner som ofte er langt tilspisset. Kroppen er langstrakt, parallellsidig og oftest noe flattrykt. Beina er nokså korte, bakkroppen langstrakt, festet til forkroppen med en markert "stilk" (petiolus).

Levevis

Disse vepsene utvikler seg på dyr som moren har fanget, lammet med et stikk fra giftbrodden og slept ned i et hull hun har gravd ut i marken. Hun legger et egg på byttet før hun forsegler åpningen og flyr vekk. Noen arter kan fore larven med flere byttedyr. Byttedyr kan være for eksempel edderkopper, knelere, bladlus, sikader, teger, fluer, sommerfugler, bier, gresshopper og sirisser. De voksne vepsene besøker gjerne blomster.

Utbredelse

Gruppen forekommer i alle verdensdeler bortsett fra Antarktis.
Dalevågen

Dalevågen er en arm av Veafjorden i Vaksdal kommune i Hordaland. Den har innløp på østsiden av Veafjorden ved Stanghelle, og går fire kilometer i nordøstlig retning inn til fjordbunnen, hvor Daleelva munner ut.
Like nord for Stanghelle, på østsida av Hellestraumen, ligger jordbruksbygda Helle. Bergensbanen følger vestsida av fjorden til Stanghelle, hvor den krysser over til østsida. Europavei 16 går øst for fjorden, for en stor del i tunneler. Foruten jernbanebrua krysses Dalevågen av to veibruer, en ytterst i fjorden ved Stanghelle, og en ved Hellestraumen omtrent midt i fjorden. 
På grunn av den store tilførselen av ferskvann fra Daleelva og det trange innløpet til fjorden består Dalevågen stort sett av brakkvann.
Medisinens Kanon

Medisinens Kanon er en lærebok i medisin skrevet av den persiske muslimen Ibn Sina, bedre kjent som Avicenna, ca. 1000 e.Kr. Mange av de teoriene og praksisene han fremla i sin bok, ligger i dag til grunn for det medisinstudenter på universiterer rundt om i verden leser og lærer. Dette var en av de viktigste bøkene i medisin fram til ca. 1700.
Markør

Markør (engelsk: cursor) er en indikator i brukergrensesnittet i de fleste datasystemet for å vise den aktuelle posisjonen på dataskjermen som forventer interaksjon, det være seg en musemarkør (peker) eller en markør i en tekstbehandler. I sistnevnte er markøren et blinkende tegn, gjerne en strek som står på tekstlinjen og venter på ytterligere tekst som tastes inn via tastaturet. En markør for en datamus kalles gjerne en peker, i og med at den ligner en pil. Det engelske begrepet er cursor som er avledet fra latin, og har den opprinnelige betydningen «løper».
Violet Road

Utgivelser

I 2008 ga bandet ut sitt første musikkalbum, Letters. 
Den 10. november 2010 kom singelen «Crazy as can be» og den 17. juni 2011 ble neste singel, «Can You Hear the Morning Singing», utgitt. Begge er hentet fra albumet Violet Road, som ble utgitt den 21. oktober 2011.
«Can you hear the morning singing» ble låten bak bandets første musikkvideo, regissør var Nils Gaup.
Den 11. januar 2013 slapp bandet ut sitt nye album, Peter Every and His Marching Band.
28. april 2014 slapp bandet sitt fjerde album, Back to the Roadshow. «Face of the Moon» er en av sangene på albumet. Til musikkvideoen har de fått video av fans over hele verden der de synger på refrenget.  
5. februar 2016 utga de sitt femte album, In Town To Get You. På dette albumet ligger låter som «We are the Love» som bandet slapp som singel i 2015 og «Out of Words» som også ble sluppet som singel. Med sistnevnte fulgte også en video.